Oslo (NTB): En undersøkelse av 400 boliger har ikke kunnet påvise noen sammenheng mellom soppsporer i innelufta og utvikling av astma hos barn. Doktorgraden fra seniorforsker Jonas Holme ved SINTEF Byggforsk har vakt oppsikt. – Resultatene understreker noe vi har mistenkt en stund, nemlig at den sammenhengen mange tidligere undersøkelser har påvist mellom fuktskader og astma dreier seg om mye mer enn muggsopp og muggsporer, sier Holme.